laion/Wikipedia-Exotic huggingface dataset:
კახაბერ გოგიჩაიშვილი

კახაბერ (კახი) გოგიჩაიშვილი (დ. 31 ოქტომბერი, 1968, თბილისი) — ქართველი და საბჭოთა ფეხბურთელი და ფეხბურთის მწვრთნელი. თამაშობდა ნახევარმცველისა და თავდამსხმელის პოზიციაზე. საბჭოთა კავშირის სპორტის ოსტატი (1989). საკლუბო დონეზე თამაშობდა ქართულ კლუბებში: თბილისის „დინამო“, „ლოკომოტივი“, „მერანი“ და „შევარდენი-1906“-ში, ასევე გამოდიოდა „სამტრედიაში“. ნათამაშები აქვს ორ უცხოურ კლუბში, აშკელონის „ჰაპოელში“ და ნიჟნი-ნოვგოროდის „ლოკომოტივში“. 1989 წლის 27 ოქტომბერს თბილისის „დინამო“ საბჭოთა კავშირის ჩემპიონატებში ნათამაშები 1424 მატჩიდან უკანასკნელს, 1424-ე შეხვედრას ატარებდა, თბილისელები საბჭოთა კავშირის პირველობას იმ გუნდთან თამაშით დაემშვიდობნენ, რომელთან პაექრობითაც დაიწყეს ჩემპიონატში მონაწილეობა — კიევის „დინამოსთან“, უკრაინის დედაქალაქში ჩატარებული შეხვედრა, ისევე როგორც 1936 წლის 7 სექტემბერს, ფრედ 2–2 დასრულდა. დინამოელთაგან გოლები კახი გოგიჩაიშვილმა (პენალტით) და თემურ ქეცბაიამ გაიტანეს. 1992–2000 წლებში ეროვნულ ნაკრებში ჩატარებული აქვს 27 მატჩი. გაიტანა 1 გოლი 1992 წელს, თერთმეტმეტრიანი აზერბაიჯანის წინააღმდეგ. შეხვედრა საქართველომ 6–3 მოიგო (ეს იყო აზერბაიჯანის პირველი საერთაშორისო მატჩი). პროფესიონალური კარიერის დასრულების შემდეგ სამწვრთნელო სამუშაოზეა. 2013–14 წლების სეზონში წვრთნიდა „დინამოს“ დუბლშემადგენლობას, რომელთან ერთადაც 2014 წლის ივლისში შეძლო პრესტიჟული ახალგაზრდული ტურნირის, „რურის თასის“ მოგება, ნახევარფინალში მენხენგლადბახის „ბორუსიას“ შემდეგ, გუნდმა ფინალში თურქული „გალათასარაი“ დაამარცხა. სარეზერვო გუნდში წარმატების შემდეგ მალევე დაინიშნა „დინამოს“ მთავარი გუნდის მწვრთნელად. მას შემდეგ რაც ევროტურირებზე ცუდად გამოსვლის შემდეგ მიხალ ბილეკი და მასთან ერთად 10 ფეხბურთელი გუნდიდან წავიდა, გოგიჩაიშვილს დაევალა გუნდის გაახალგაზრდავება, რასაც თავი წარმატებით გაართვა და ზამთრის შესვენებაზე გუნდი უმაღლეს ლიგაში დაკავებული პირველი ადგილით გავიდა. 2014 წლის 11 დეკემბერს „დინამომ“ მისი ხელმძღვანელობით შეძლო საქართველოს სუპერთასის მოპოვება. 2015 წლის მაისში, 2014–15 წლების სეზონის ბოლო მატჩამდე, მისი ადგილი გია გეგუჩაძემ დაიკავა, მიუხედავად იმისა, რომ თასის ფინალი „დინამომ“ ახალი მწვრთნელის მეთაურობით მიიღო, კახა გოგიჩაიშვილს და მის სამწვრთნელო შტაბს სათასო მედლები მაინც გადაეცათ. უმაღლესი ლიგა ჩემპიონი (5): 1990, 1991, 1995/1996, 1996/1997 1998/1999 უმაღლესი ლიგა მეორე ადგილი (4): 1992/1993, 1994/1995, 2000/2001, 2001/2002 საქართველოს თასის გამარჯვებული (4): 1995/1996, 1996/1997, 1999/2000, 2001/2002 საქართველოს თასის ფინალისტი (1): 2000/2001 საქართველოს სუპერთასის გამარჯვებული (2): 1996/1997, 1997/1998 საქართველოს სუპერთასის გამარჯვებული (1): 2014/2015 კახაბერ გოგიჩაიშვილი — ფიფას ჩანაწერი[დაარქივებული] პროფილი Soccerway-ზე (ინგლისური) პროფილი Transfermarkt-ზე (ინგლისური) პროფილი National-football-teams.com-ზე (ინგლისური) პროფილი დინამოს ოფიციალურ საიტზე (ქართული ენა) ↑ დინამო რურის თასის მფლობელია, „დინამოს“ ოფიციალური საიტი, 27 ივლისი, 2014. ↑ გამარჯვებულები თბილისში დაბრუნდნენ, „დინამოს“ ოფიციალური საიტი, 28 ივლისი, 2014. ↑ კახი გოგიჩაიშვილი დინამოს მთავარი მწვრთნელია, „დინამოს“ ოფიციალური საიტი, 30 ივლისი, 2014. ↑ დინამომ სუპერთასი მოიგო, „დინამოს“ ოფიციალური საიტი, 11 დეკემბერი, 2014.
ტახტის მემკვიდრეობა

ტახტის მემკვიდრეობა — სამეფო ხელისუფლების მემკვიდრეობის წესები: მეფის არჩევა, მეფის მიერ თავისი მემკვიდრის წინასწარ შერჩევა, გარდაცვლილი მეფის უახლოესი მემკვიდრის მეფედ კურთხევა. საქართველოში კლასობრივი საზოგადოების ადრინდელ ეტაპზე მეფედ ჩვეულებრივ იმას დასვამდნენ ხოლმე, ვინც სამეფო საგვარეულოში წინამორბედი მეფის ყველაზე მახლობელი ნათესავი და წლოვანებით უხუცესი იყო. გაერთიანებულ ფეოდალურ საქართველოში კი, როგორც წესი, ტახტის მემკვიდრეობა პირმშოობას ემყარებოდა. თუ მეფეს მხოლოდ ასული ჰყავდა, იგი „ძედ“ და მემკვიდრედ ითვლებოდა. ქართველ მეფეებს მემკვიდრე ხშირად თავიანთ სიცოცხლეშივე აჰყავდათ ტახტზე „თანამოსაყდრედ“. მეფე ქალი ტახტზე მამაკაცის უფლებით სარგებლობდა, ტახტის მემკვიდრეს თავის გვარს აძლევდა, ხოლო მის ქმარს საკუთარი გვარის, ე. ი. ახალი დინასტიის დამკვიდრების უფლება აღკვეთილი ჰქონდა. ცინცაძე ი., ძიებანი რუსეთ-საქართველოს ურთიერთობის ისტორიიდან (X—XVI სს.), გვ., 140,თბ., 1956 ჯავახიშვილი ივ., ქართული სამართლის ისტორია, წგნ. 2, ნაკვ. 2, ტფ., 1929; ნადარეიშვილი გ., ქართული საბჭოთა ენციკლოპედია, ტ. 9, თბ., 1985. — გვ. 671—672.
ოტ-ატლას-ორიენტალის ეროვნული პარკი

ოტ-ატლას-ორიენტალის ეროვნული პარკი (ფრანგ. Parc National du Haut Atlas Oriental) — ეროვნული პარკი მაროკოში, მიდელტის პროვინციაში. მოიცავს 49 000 ჰექტარ ტერიტორიას ატლასის მთებსა და მის მიმდებარედ, აღმოსავლეთით. ეროვნული პარკი შეიქმნა კულტურული ღირებულებებისა და ისეთი სახეობების დაცვის მიზნით, როგორებიცაა ბერბერული ცხვარი, გაზელი კიუვიე, სხვადასხვა ფრინველი, ამფიბია, რეპტილია და ვეგეტაცია. მაროკოს ეროვნული პარკების სია Parc National du Haut Atlas Oriental დაარქივებული 2016-03-04 საიტზე Wayback Machine. . Birdlife International. Accessed 2011-11-15. ↑ Communication, Education and Public Awareness in Protected Areas - West Asia and North Africa. International Union for Conservation of Nature. დაარქივებულია ორიგინალიდან — 2012-04-20. ციტირების თარიღი: 2011-11-15. ↑ (ფრანგული) Parc National du Haut Atlas Oriental. Haut Commissariat aux Eaux et Forêts et à la Lutte Contre la Désertification. დაარქივებულია ორიგინალიდან — 2012-04-25. ციტირების თარიღი: 2011-11-15.
Bad (მაიკლ ჯექსონის სიმღერა)

„Bad“ — ამერიკელი მომღერალ მაიკლ ჯექსონის სიმღერა. იგი გამოვიდა 1987 წლის სექტემბერში, ლეიბლზე Epic Records, როგორც მეორე სინგლი მომღერლის ამავე სახელწოდების ალბომიდან. სიმღერის ავტორი, კომპოზიტორი და თანაპროდიუსერი ჯექსონია, ხოლო პროდიუსერი - კუინსი ჯონსი. ჯექსონის თქმით, სიმღერა შთაგონებული იქნა რეალური ამბით, რომელზეც წაკითხული ჰქონდა. თავდაპირველად დაგეგმილი იყო სიმღერის პრინსის თანამონაწილეობით ჩაწერა, თუმცა გეგმები წარუმატებელი გამოდგა. სიმღერის მუსიკალური ვიდეო, გადაღებული მარტინ სკორსეზეს მიერ, უესლი სნაიპსის მონაწილეობით, გამოვიდა 1987 წლის ბოლოს. ბრიტანეთი 7" სინგლი "Bad" (7" სინგლის მიქსი) – 4:06 "Bad" (საცეკვაო რემიქსი, რადიოს ვერსია) – 4:54 ბრიტანეთი 12" სინგლი "Bad" – 4:06 "Bad" (ვრცელი საცეკვაო მიქსი, ახლავს ხელოვნური გაქრობის ეფექტი) – 8:24 "Bad" (დაბ ვერსია) – 4:05 "Bad" (ა კაპელა) – 3:49 აშშ / Europe 7" სინგლი "Bad" – 4:06 "I Can't Help It" – 4:28 აშშ CD სინგლი "Bad" (ვრცელი საცეკვაო მიქსი, ახლავს ხელოვნური გაქრობის ეფექტი) – 8:24 "Bad" (7" სინგლის მიქსი) – 4:06 "Bad" (საცეკვაო რემიქსი, რადიოს ვერსია) – 4:54 "Bad" (დაბ ვერსია) – 4:05 "Bad" (ა კაპელა) – 3:49 Visionary-ს სინგლი CD მხარე "Bad" (7" სინგლის მიქსი) – 4:06 "Bad" (ვრცელი საცეკვაო მიქსი, ახლავს ხელოვნური გაქრობის ეფექტი) – 8:22 DVD მხარე "Bad" (მუსიკალური ვიდეო) – 4:19 ↑ ჯექსონი 1988 ↑ Michael Jackson's Life & Legacy: The Eccentric King Of Pop (1986–1999). VH1.com. Viacom. დაარქივებულია ორიგინალიდან — 2010-03-06. ციტირების თარიღი: 2010-03-11.
ძვ. წ. 1670-იანები

ძვ. წ. 1670-იანი (ათას ექვსას სამოცდაათიანი) წლები, ასევე ცნობილი, როგორც ძვ. წ. 1670-იანები — გრიგორიანული კალენდრის ათწლეული, რომელიც დაიწყო ძვ. წ. 1679 წლის 1 იანვარს და დასრულდა 1670 წლის 31 დეკემბერს. დაიწყო ეგვიპტის მეთხუთმეტე დინასტიის მმართველობის ეპოქა
ქვემო დუნაის ვაკე

ქვემო დუნაის ვაკე, რუმინეთის დაბლობი (რუმ. Câmpia Română) — ვაკე რუმინეთსა და ბულგარეთის ჩრდილოეთ ნაწილში, კარპატებსა და ბულგარეთის პლატოს შორის. სიგრძე 560 კმ. ზედაპირი დახრილია 150-200 მ-იდან (დასავლეთით) 10-50 მ-მდე (აღმოსავლეთით). წარმოადგენს ტექტონიკური გაღუნვის არეს, რომელიც ამოვსებულია მეზო-კაინოზოური ნალექებით. დაფარულია პლეისტოცენური ასაკის ალუვიონითა და ლიოსით. ზედაპირი ბორცვიანია, დანაწევრებულია ხევ-ხეობებითა და ხრამებით. კარპატების მთისწინეთში არის გამოზიდვის კონუსები. დუნაის ხეობაში და დელტაში ჭაობები და ტბებია. ჰავა ზომიერია, კონტინენტური. იანვრის საშუალო ტემპერატურა –1, –3°C, ივლისის 22-23°C. ნალექები 400-600 მმ წელიწადში. ზაფხული გვალვიანია. ქვემო დუნაის ვაკე თითქმის მთლიანად დახნულია. წყალგამყოფებზე შემორჩენილია მუხის ტყის რაყები. ჭალებში ტირიფნარი, მურყნარი, ვერხვნარი და ჭაობებია. ქვემო დუნაის ვაკეზეა რუმინეთის დედაქალაქი ბუქარესტი. ქართული საბჭოთა ენციკლოპედია, ტ. 10, თბ., 1986. — გვ. 513.
ძვ. წ. 1680-იანები

ძვ. წ. 1680-იანი (ათას ექვსას ოთხმოციანი) წლები, ასევე ცნობილი, როგორც ძვ. წ. 1680-იანები — გრიგორიანული კალენდრის ათწლეული, რომელიც დაიწყო ძვ. წ. 1689 წლის 1 იანვარს და დასრულდა 1680 წლის 31 დეკემბერს. დაიწყო ეგვიპტის მეთექვსმეტე დინასტიის მმართველობის ეპოქა
რობერტ ზირაქიშვილი

რობერტ 'ზაზა' ზირაქიშვილი (დ. 13 მარტი, 1975, თბილისი) — ქართველი ფეხბურთელი, საქართველოს ეროვნული ნაკრების ყოფილი თავდამსხმელი. კარიერის ძირითადი ნაწილი გატარებული აქვს ქართულ კლუბებში, როგორებიცაა: „მრეტები“ თბილისი, „დინამო“ თბილისი, „მერანი-ბაჩო“ თბილისი, მეტალურგი „რუსთავი“, „დინამო“ ბათუმი, „ვიტ ჯორჯია“, „ტორპედო“ ქუთაისი, „ზესტაფონი“, „ლოკომოტივი“ თბილისი და სკ „თბილისი“, საქართველოს გარეთ თამაშობდა პორტუგალიურ „ფარენსეში“, სადაც 3 მატჩში 1 გოლის გატანა შეძლო. თბილისის „დინამოს“ რიგებში გახდა უმაღლესი ლიგის 2000–01 წლების სეზონის საუკეთესო ბომბარდირი. ტორპედო ქუთაისი უმაღლესი ლიგა 02 ﻿ ვიცე-ჩემპიონი: 2002–2003 უმაღლესი ლიგის წლის საუკეთესო ბომბარდირი: 2001—2002 AFS · Footballfacts.ru · LiveFutbol.com · WeltFussball.de · WorldFootball.net ↑ Zirakishvili incurs wrath of Dinamo. FC Dinamo Tbilisi have banned last season’s top scorer Robert Zirakishvili for disciplinary offences. Zirakishvili, who scored 21 goals in the Georgian Premier League last season, parted company with the team on the way to their pre-season training camp in Cyprus and returned to Tbilisi.
ბერბერთა აჯანყება

ბერბერთა დიდი აჯანყება (739/740-743) — აჯანყებას ადგილი ჰქონდა ომაიანთა სახალიფოში, ჰიშამის მმართველობის დროს. ეს იყო არაბთა მმართველობის გადაგდების პირველი წარმატებული მცდელობა. ხარიჯიტი მქადაგებლებით გაღვივებული ბერბერთა აჯანყება, მათი არაბი მმართველების წინააღმდეგ დაიწყო ტანჟერში 740 წელს, საწყის ეტაპზე მათი წინამძღვარი იყო მაისარა ალ-მათარი. აჯანყება მალევე მოედო მაღრიბის დანარჩენ ტერიტორიას და ალ-ანდალუსიას. ომაიანებმა შეძლეს ტუნისის და ალ-ანდალუსიის ტერიტორიის დაცვა აჯანყებულებისგან, თუმცა დანარჩენი მაღრიბი დაკარგეს. კაირუანის აღების წარუმატებელი მცდელობის შემდეგ, ბერბერთა ჯარი დაიქსაქსა და დასავლეთი მაღრიბი დაიყო რამდენიმე მცირე ბერბერულ სახელმწიფოდ რომლებსაც ტომთა ბელადები და იმამები მართავდნენ. ბერბერთა აჯანყება იყო არაბთა სახალიფოს უდიდესი სამხედრო მარცხი, რის შემდეგაც წარმოიშვა პირველი ხალიფატისგან დამოუკიდებელი პირველი მუსლიმანური სახელმწიფოები და რის შემდეგაც იწყება დამოუკიდებელი მაროკოს ისტორია. al-Maqqari (1840-43 transl. by P. de Gayangos) The History of the Mohammedan dynasties in Spain, 2 vols, London: Royal Asiatic Society. Blankinship, Khalid Yahya (1994). The End of the Jihad State: The Reign of Hisham Ibn 'Abd Al-Malik and the Collapse of the Umayyads. SUNY Press. ISBN 0-7914-1827-8 Fournel, Henri (1857) Étude sur la conquête de l'Afrique par les Arabes, Paris, Impermerie Imperiale. Heath, Jeffrey M (2002). Jewish and Muslim Dialects of Moroccan Arabic. London: Routledge. ISBN 0-7007-1514-2 Holt, P M, Lambton, Ann K S. and Lewis, Bernard (1977). The Cambridge History of Islam. Cambridge University Press. ISBN 0-521-29137-2 ↑ Georges Duby, Atlas Historique Mondial, Larousse Ed. (2000), pp.220 & 224 (ISBN 2702828655)
ალექს გარსია

ალეხანდრო 'ალექს' გარსია კასანასი (დ.14 იანვარი, 1970, ბარსელონა) — ვეტერანი ესპანელი ფეხბურთელი, პოზიციით ცენტრალური მცველი, შემდგომში მწვრთნელი. მას კონტრაქტი ჰქონდა ბარსელონასთან ადრეულ კარიერაში, თუმცა პირველ გუნდში იშვიათად ხვდებოდა, მაგრამ გამოირჩეოდა შედარებით დაბალი ლიგის გუნდებში, ლა ლიგაში გამოჩნდა რაიო ვალეკანოსთან ერთად. მოგვიანებით გარსია მუშაობდა მწვრთნელად მის პირველ გუნდში (ახალგაზრდობის). დაიბადა ბარსელონაში, კატალონია. 14 წლის ასაკში ჩაირიცხა ბარსელონას ახალგაზრდულ აკადემიაში. მან გაატარა 2 მთლიანი სეზონი სეგუნდა დევიზიონში B გუნდთან ერთად. 1990–91 წლის სეზონში გარსიამ ითამაშა სამი მატჩი ბლაუგრანას შემადგენლობაში: ორივე მატჩი ესპანეთის სუპერთასის 1990 წლის სეზონის შეხვედრაში მადრიდის რეალის წინააღმდეგ (პირველი თამაში 0–1 წააგეს, მეორე კი 1–4 დათმეს სანტიაგო ბერნაბეუზე, ორივე შემთხვევაში გარსიამ მთლიანი 90 წუთი დაჰყო მოედანზე.ასევე 28 წუთი ითამაშა 3–2 გასვლაზე მოგებულ მატჩში დინამო კიევის წინააღმდეგ, უეფა–ს თასების მფლობელთა თასის შეხვედრაში, მას შემდეგ რაც შეცვლაზე შემოვიდა მიქაელ ლაუდრუპის ნაცვლად. 1993 წელს კარიერა განაგრძო რაიო ვალეკანოსა და პალამოსში, ორივე გუნდი დაქვეითდა ლა ლიგიდან, ერთადერთი სეზონი, რომელშიც ამ გუნდებთან ერთად უმაღლეს ლიგაში ასპარეზობდა იყო 1993–94 წლების. ხუთი სეზონი გაატარა სეგუნდა დივიზიონი B-ში, გუნდებთან: კადისი, გრანადა და გიმნასტიკთან ერთად, ბოლო სეზონი კი გაატარა მისი მშობლიური რეგიონის მოყვარულთა კლუბ კორნელიაში. კარიერა დაასრულა 2001 წელს 31 წლისამ. სათამაშო კარიერის დასრულებისთანავე გარსიამ ხელი მიჰყო მწვრთნელობას, მისი პირველი სამწვრთნელო სამსახური იყო ბარსელონას ახალგაზრდული გუნდი. 2011 წლის ივნისის ბოლოს, მას შემდეგ რაც 2 წელი გავიდა ბარსელონიდან წამოსვლიდან, დაინიშნა თბილისის დინამოს მთავარ მწვრთნელად, შეცვალა კახა კაჭარავა. 2012 წლის იანვარში კლუბის ხელმძღვანელობამ, მას მერე რაც დინამომ წააგო ამხანაგური მატჩი შვეიცარიულ იანგ ბოიზთან გადაწყვიტა გარსია თანამდებობიდან მოეხსნა და მის მაგივრად გიორგი დევდარიანი დაინიშნა. ლა ლიგა ჩემპიონი: 1990–91. პროფილი Soccerway-ზე (ინგლისური) პროფილი Transfermarkt-ზე (ინგლისური) პროფილი Bdfutbol.comt-ზე (ინგლისური) ↑ Alex, ¿sucesor de Alex...anco? (Alex, after Alex...anco?); El Mundo Deportivo (გაზეთი), 5 December 1990 (ესპანური) ↑ Bandera rojiblanca en Can Barça (წითელი და თეთრი დროშა Can Barça–ზე) დაარქივებული 2009-09-28 საიტზე Wayback Machine. ; Ideal, 26 სექტემბერი 2009 (ესპანური) ↑ ალექს გარსია:" ჩვენი თამაშით უნდა მოვიზიდოთ მაყურებელი"; მსოფლიო სპორტი, 23 ივნისი 2011 ↑ ალექს გარსია დინამოს მწვრთნელობიდან გაათავისუფლეს[მკვდარი ბმული]; Rustavi2, 30 იანვარი 2012
ძვ. წ. 1690-იანები

ძვ. წ. 1690-იანი (ათას ექვსას ოთხმოცდაათიანი) წლები, ასევე ცნობილი, როგორც ძვ. წ. 1690-იანები — გრიგორიანული კალენდრის ათწლეული, რომელიც დაიწყო ძვ. წ. 1699 წლის 1 იანვარს და დასრულდა 1690 წლის 31 დეკემბერს.
რაინერ ცობელი

რაინერ ცობელი (დ.3 ნოემბერი, 1948, ვრეშტედტი, გერმანია) — გერმანელი ყოფილი ფეხბურთელი და მწვრთნელი, 2008–2009 წლებში წვრთნიდა თბილისის „დინამოს“. ევროპის თასი გამარჯვებული: 1974, 1975, 1976. საკონტინენტთაშორისო თასი გამარჯვებული: 1976. ბუნდესლიგა ჩემპიონი: 1972, 1973, 1974. ბუნდესლიგა მეორე ადგილი:1971. გერმანიის თასი გამარჯვებული: 1971. პროფილი Soccerway-ზე (ინგლისური) პროფილი Transfermarkt-ზე (ინგლისური) პროფილი Footballdatabase.eu-ზე (ინგლისური)
დუშან უჰრინი

დუშან უჰრინი (დ.5 თებერვალი, 1943) — ჩეხი ყოფილი ფეხბურთელი და მწვრთნელი, 2006 – 2008 წლებში წვრთნიდა თბილისის „დინამოს“. მიუხედავად იმისა, რომ იგი დაიბადა ჩეხოსლოვაკიის სლოვაკურ ნაწილში, 16 წლის ასაკიდან ცხოვრობდა პრაღაში. იგი წვრთნიდა ჩეხეთის ეროვნულ საფეხბურთო ნაკრებს 1996 წლის ევროპის საფეხბურთო ჩემპიონატზე, სადაც ჩეხეთის ეროვნულმა ნაკრებმა მეორე ადგილი დაიკავა. მისი შვილი დუშან უჰრინი უმცროსი ასევე მწვრთნელია, 2012-2013 წლებში იგი თბილისის „დინამოს“ თავკაცობდა. ალჟირის თასი: გამარჯვებული (1): 1978 კვიპროსის თასი: გამარჯვებული (1): 1989 ჩეხოსლოვაკიის პირველი ლიგა: გამარჯვებული (1): 1992-93 ჩეხოსლოვაკიის საფეხბურთო თასი: გამარჯვებული (1): 1992 ევროპის საფეხბურთო ჩემპიონატი: მეორე ადგილი (1): 1996 საუდის ფედერაციის თასი: გამარჯვებული (1): 1998 აზიის თასების მფლობელთა თასი: გამარჯვებული (1): 1998 საქართველოს უმაღლესი ლიგა: გამარჯვებული (1): 2007-08 პროფილი Soccerway-ზე (ინგლისური) პროფილი Transfermarkt-ზე (ინგლისური) პროფილი Weltfussball.de-ზე (გერმანული)
ძვ. წ. 1700-იანები

ძვ. წ. 1700-იანი (ათას შვიდასიანი) წლები, ასევე ცნობილი, როგორც ძვ. წ. 1700-იანები — გრიგორიანული კალენდრის ათწლეული, რომელიც დაიწყო ძვ. წ. 1709 წლის 1 იანვარს და დასრულდა 1700 წლის 31 დეკემბერს.
მუჰამედ VI

მუჰამედ VI ბენ ალ-ჰასანი (არაბ. الملك محمد السادس للمغرب, დ. 21 აგვისტო 1963, რაბატი) — მაროკოს მეფე 1999 წლიდან. დაიბადა ალაუიტების დინასტიის მეფე ჰასან II-ისა და ცნობილი ბერბერული ტომის წარმომადგენლის ლალა ლატიფა ჰამუს ოჯახში. 1999 წლის 23 ივლისამდე იყო პრინცი, ხოლო მამის გარდაცვალებიდან რამდენიმე საათში გახდა მაროკოს 23-ე მონარქი (მე-3 მეფე) ალაუიტების დინასტიიდან, რომელიც მაროკოს მართავს 1666 წლიდან. მუჰამედ VI-ს ჰყავს მეუღლე ლალა სალმა და ორი შვილი: ტახტის მემკვიდრე მულაი ჰასანი, რომელიც დაიბადა 2003 წელს და 2007 წელს დაბადებული ლალა ჰადიჯა. მაროკოს სამეფო ოჯახის ოფიციალური საიტი დაარქივებული 2021-06-13 საიტზე Wayback Machine. (ფრანგული) Капитонов К. Новый король Марокко Мухаммед Шестой сын Хасана Второго დაარქივებული 2014-01-03 საიტზე Wayback Machine.
ძვ. წ. 1710-იანები

ძვ. წ. 1710-იანი (ათას შვიდას ათიანი) წლები, ასევე ცნობილი, როგორც ძვ. წ. 1710-იანები — გრიგორიანული კალენდრის ათწლეული, რომელიც დაიწყო ძვ. წ. 1719 წლის 1 იანვარს და დასრულდა 1710 წლის 31 დეკემბერს.
იდრისი

იდრისი მამაკაცის არაბული სახელია და იგი შეიძლება აღნიშნავდეს: იდრისი — მთავარანგელოზი ისლამში იდრისი — წინასწარმეტყველი ისლამში. იდრის I — მაროკოს მეფე იდრისიდების დინასტიიდან. იდრის I — ლიბიის მეფე. იდრის დები — ჩადის პრეზიდენტი 1990 წლიდან. იდრის ალუმა — ბორნუს სახელმწიფოს მმართველი 1580-1617 წწ.
ანდრეი ჩერნიშოვი

ანდრეი ჩერნიშოვი (რუს. Андрей Алексеевич Чернышов; დ.7 იანვარი, 1968, მოსკოვი) — რუსი ფეხბურთელი, პოზიციით მცველი, ამჟამად წვრთნის ქუვეითურ კლუბ „ალ–ფაჰაჰილს“. საბჭოთა კავშირის საერთაშორისო კლასის სპორტის ოსტატი (1990). ჩერნიშოვი იყო იმ გუნდის წევრი რომელმაც გაიმარჯვა 1990 წლის უეფა–ს 21 წლამდელთა ჩემპიონატში, ასევე მონაწილეობდა 1992 წლის ევროპის საფეხბურთო ჩემპიონატში. კარიერა დაიწყო მოსკოვში. 1994 წელს გადავიდა ევროპაში. სეზონის პირველი ნახევარი გაატარა გრაცის გუნდ „შტურმში“, შემდეგ მას შესთავაზეს მომგებიანი კონტრაქტი „პაოკში“, სადაც საბოლოოდ თავისუფალი აგენტის სტატუსით გადავიდა. ავსტრიელებმა ადვოკატების დახმარებით დაამტკიცეს, რომ ჩერნიშოვი მათ გუნდს ეკუთვნოდა და „პაოკს“ ფული უნდა გადაეხადა, ამის გამო მას მოუწია მთელი სეზონის შტურმში ჩატარება, შემდეგ მისი ცოლის დახმარებით თავისუფალი აგენტის სტატუსით გადავიდა პაოკში. კარიერა დაასრულა 2001 წელს, შემდეგი წლიდან დაინიშნა რუსეთის 19 წლამდე ფეხბურთელთა ნაკრების მწვრთნელად. 2003 წლის ივნისიდან ხელმძღვანელობდა მოსკოვის „სპარტაკს“. იმავე წლის ნოემბერში დააკავეს დოპინგის გამოყენებისთვის, იგორ ტიტოვმა უარყო დანაშაულის განზრახ ჩადენა და ბრალი დასდო ჩერნიშოვს როგორც „სპარტაკში“, ისე რუსეთის ახალგაზრდულ ნაკრებში დოპინგის გამოყენებაში. ამჟამად წვრთნის ქუვეითურ კლუბ „ალ–ფაჰაჰილს“. რუსეთის პრემიერ ლიგა ჩემპიონი: 1992, 1993. რუსეთის პრემიერ ლიგა მეორე ადგილი: 1994. რუსეთის პრემიერ ლიგა მესამე ადგილი: 1993 (ითამაშა ორ კლუბში). რუსეთის თასი გამარჯვებული: 1992, 1995. საბჭოთა კავშირის ჩემპიონატი მესამე ადგილი: 1990. პროფილი Soccerway-ზე (ინგლისური) პროფილი Transfermarkt-ზე (ინგლისური) ბიოგრაფია (რუსული) სტატისტიკა Klisf–ზე[მკვდარი ბმული] (რუსული) ↑ خاص | الروسي تشيرنيشوف مدربًا للفحيحيل الكويتي
ტბათანა (მთა)

ტბათანა — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარი ქედის სამხრეთ კალთაზე, მდინარეების ქვაჩადალისა და ბაწარის (ალაზნის მარჯვენა შენაკადები) წყალგამყოფზე. სიმაღლე ზღვის დონიდან 2300 მ. აგებულია ქვედა და შუაიურული ფიქლებით. მთის ზემო და შუა კალთებზე ალპური და სუბალპური საძოვრებია, ქვემოთ — წიფლის ტყეები. ტყის დამრეც ფერდობებზე წოვათუშების საზაფხულო აგარაკებია. კურდღელაძე გ., ქართული საბჭოთა ენციკლოპედია, ტ. 9, თბ., 1985. — გვ. 679.
ტბათანა

ტბათანა — ქართულ წყაროებში მოხსენიებული გეოგრაფიული სახელი — მაღალმთიანი საძოვარი მდინარეების ალაზნისა და ილტოს სათავეებში. აქ გადის წოვათუშების უძველესი სამესაქონლეო ტრასა —„ცხვრის გზა“ — შირაქის საზამთრო საძოვრებიდან თუშეთის იალაღებისკენ. ტბათანა, 2007 წ. ტბათანა, 2007 წ. ტბა ქართული საბჭოთა ენციკლოპედია, ტ. 9, თბ., 1985. — გვ. 679.
ივო შუშაკი

ივან 'ივო' შიშალო (დ.10 ივნისი, 1948) — ხორვატი მწვრთნელი, 2002 – 2004 წლებში წვრთნიდა თბილისის „დინამოს“, ასევე იყო ხორვატიის 21 წლამდე ფეხბურთელთა და საქართველოს ეროვნული ნაკრების მწვრთნელი. 2000–01 წლების სეზონში მოიგო სლოვენიის პრვალიგა მარიბორთან ერთად და გახდა პირველი უცხოელი მწვრთნელი, რომელმაც გახადა გუნდი სლოვენიის ჩემპიონი. ასევე თბილისის დინამოსთან ერთად მოიგო საქართველოს უმაღლესი ლიგა და საქართველოს თასი. 2004 წელს დინამოსთან ერთად მოიპოვა დსთ–ს თასი მოსკოვში. სლოვენიის პრვალიგა: გამარჯვებული (1): 2000–01 უმაღლესი ლიგა: გამარჯვებული (1): 2003–04 საქართველოს თასი: გამარჯვებული (1): 2003–04 დსთ–ს თასი: გამარჯვებული (1): 2004 პროფილი Soccerway-ზე (ინგლისური) პროფილი Transfermarkt-ზე (ინგლისური) ↑ ჩადუნელი, გიორგი. (4 მაისი 2004). „Footballyer’s Comeback Derailed“. Brosse Street Journal (ინგლისური). ციტირების თარიღი: 21 ნოემბერი 2012. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)
მაისარა ალ-მათარი

მაისარა ალ-მათარი (ბერბერულად) ან არაბული წყაროების მიხედვით მაისარა ელ-ხაკირი ('მდაბიო') — ბერბერთა აჯანყების ლიდერი რომელიც 739-40 წლებში დაიწყო. მასარა აჯანყების დაწყებიდან მალევე 740 წლის შუა პერიოდში გარდაიცვალა. მისი ბიოგრაფიის დადგენა წარმოადგენს სირთულეს, რადგან მას უამრავი შეთხზული ისტორია უკავშირდება. მემატიანეები იუწყებიან რომ მაისარა იყო მდაბიო წარმოშობის ბერბერი წყლის გამყიდველი კაირუანში ან ტანჟერში, რის გამოც მას მოიხსენიებენ ტერმინით ელ-ხაკირი რაც მდაბიოს ნიშნავს. სავარაუდოდ იბნ ხალდუნის ვერსია უფრო სანდოა და ის მიიჩნევს, რომ მაისარა იყო ერთ-ერთი ბერბერული ტომის ბელადი - შეიხი. ალ-ტაბარი აღწერს, რომ მას ჰქონდა მინიჭებული უფლება დამასკოში ჰიშამისთვის წარედგინა ბერბერების მოთხოვნები. 730-იან წლებში უბაუდ ალაჰ იბნ ალ-ჰაბჰაბმა ომაიანთა მმართველმა იფრიკიაში (აფრიკის არაბული სახელი, აღნიშნავდა ძირითადად რომის იმპერიაში არსებული აფრიკის პროვინციის ტერიტორიას) დაიწყო ახალი გადასახადების აკრეფა. მისი ადგილობრივი წარმომადგენლები გამოირჩეოდნენ განსაკუთრებით მონდომებით ბერბერებისაგან გადასახადების ამოღებაში. 739 წელს ბერბერთა ძირითადმა ტომებმა გადაწყვიტეს გაერთიანება და არაბების წინააღმდეგ აჯანყება. მათ შექმნეს ალიანსი და აირჩიეს მისარა მათ ხელმძღვანელად. ეს არ იყო სპონტანური აჯანყება, ბერბერები კარგად მოემზადნენ და დაელოდნენ მომენტს, როდესაც მთავარი ჯარები ჩრდილოეთ აფრიკიდან გადასროლილი იყო სიცილიაზე. 740 წელს შეიარაღებული აჯანყება დაიწყო და პირველი ქალაქი, რომელიც მალევე აიღეს იყო ტანჟერი. მაისარმა დატოვა ტანჟერში გარნიზონი და გაემართა დასავლეთ მაროკოს მიმართულებით. მან დაამარცხა ომანიანთა გარნიზონი და გაანავისუფლა სუსის ხეობა. ძალიან მოკლე ვადაში მთელი დასავლეთი მაროკო გიბრალტარის სრუტიდან ანტიატლასამდე მოექცა აჯანყებულების კონტროლის ქვეშ. ბერბერთა აჯანყება Blankinship, Khalid Yahya (1994). The End of the Jihad State: The Reign of Hisham Ibn 'Abd Al-Malik and the Collapse of the Umayyads. SUNY Press. ISBN 0-7914-1827-8 Ibn Khaldun (1852 transl.) Histoire des Berbères et des dynasties musulmanes de l'Afrique, Algiers. Julien, Charles-André, Histoire de l'Afrique du Nord, des origines à 1830, édition originale 1931, réédition Payot, Paris, 1961 Taha, Abd al-Wahid Dhannun (1989) The Muslim conquest and settlement of North Africa and Spain, London, Routledge. ↑ Ibn Khaldun Histoire des Berbères et des dynasties musulmanes de l'Afrique, vol. 1, p.237 ↑ Bankinship, 1994: p.206